Koronavirus testi natijalarini Telegram orqali olish imkoniyati yuzaga keldi

Bundan avval, koronavirusga PZR test topshirganlar bir necha kundan keyin laboratoriyadan test natijalarini olish uchun shaxsan o‘zi kelishi talab etilar edi. Bu holat laboratoriyalarda odamlarning tirbandliklarini yuzaga keltirardi, laboratoriyalarning o‘zi esa natijalarni chop etish va bemorlarga yetkazish uchun uzoq davom etadigan jarayonni boshdan kechirardilar. Yuqoridagi jarayonlarni soddalashtirish va bemorlar tomonidan Covid-19 uchun PZR testi natijalari tezda olinishini ta'minlash maqsadida @coronavirustest\_testingbot maxsus Telegram-bot yaratildi.
Sog‘liqni saqlash vazirligi matbuot xizmati xabar berishicha, endi Covid-19’ga PZR testi topshirgan fuqarolar uylaridan chiqmagan holda test natijalarini bilib olishlari va test natijalari aks etgan rasmiy blankni masofadan turib yuklab olishlari mumkin.
Buning uchun @coronavirustest_testingbot Telegram-botiga kirish va namuna topshiruvchining pasport ma'lumotlarini AB1234567 formatida botga yuborish talab qilinadi. So‘ng KUN.OY.YIL formatida tug‘ilgan yili sanasini kiritadi. Telegram-bot PZR testi natijasini («Manfiy» yoki «Musbat») aks ettiradi va rasmiy shaklni (blank) yuklab olish va chop etish mumkin bo‘lgan havolani taqdim etadi.
Covid-19’ga PZR testi natijalarini tasdiqlash uchun berilgan ushbu rasmiy shaklda, elektron tarzda o‘qiladigan QR-kod mavjud bo‘lib, u Covid-19 uchun PZR testi natijalari taqdim etish zarur bo‘lgan joylardan (masalan, aeroportlarda) o‘tishni ancha tezlashtiradi.
Hozirda koronavirus-test.uz axborot tizimiga quyidagi 40ta laboratoriya ulangan bo‘lib, ularda Covid-19’ni aniqlash uchun topshirilgan PZR testlari natijalarini @coronavirustest_testingbot Telegram-boti orqali bilish mumkin: